BASES REGULADORAS DO PROGRAMA CONTRA DESAFIUZAMENTOS E DE EMERXENCIA SOCIAL PARA O ANO 2024 E DAS AXUDAS DE TRANSPORTE PARA PERSOAS CON DISCAPACIDADE (“BONO-TAXI”)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/01/2024)

De acordo co Art.25.1 da Lei 7/1985, do 2 de abril, Reguladora das Bases do Réxime local (LRBRL), o municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal, exercendo en todo caso, como competencias propias, nos termos da lexislación estatal e autonómica, en materias tales como: «avaliación e información de situacións de necesidade social e a atención inmediata a persoas en situación ou risco de exclusión social»; servizo declarado obrigatorio para os municipios de poboación superior a 20.000 habitantes (Arts.25.2. e] e 26.1. c] LRBRL). Mais especificamente, xa no eido da normativa sectorial, a L.13/2008, do 3 de decembro, de Servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador, constituíndose na principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación social e laboral. A Lei 5/2014, do 27 de maio, do Parlamento de Galicia, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración Local, considera que «non se entenderá como exercicio de novas competencias», entre outras, a continuidade na prestación dos servizos xa establecidos e da actividade de fomento e a formalización de convenios de colaboración de concesión de subvencións (Art.3.3.). Ademais, sinala claramente que, con carácter xeral, as competencias atribuídas ás EELL pola lexislación autonómica anterior á entrada en vigor da LRSAL: «continuarán exercéndoas elas, rexéndose pola indicada lexislación ou, de ser o caso, polo dereito estatal aplicable como supletorio, sen prexuízo do disposto nas disposicións adicionais cuarta e quinta sobre a asunción pola Comunidade Autónoma das competencias relativas á educación, saúde e servizos sociais»; e aclara que as competencias que a Comunidade Autónoma de Galicia deberá asumir en materia de educación, saúde e servizos sociais: «continuarán sendo prestadas polos municipios mentres non se dean as condicións previstas para o seu traspaso na normativa básica e, en particular, o establecemento do novo sistema de financiamento autonómico e das facendas Locais previsto nela» (Disps. Adics.1ª e 4ª L.5/2014). En definitiva, as atribucións competenciais do Concello de Vigo para intervir neste ámbito derivan tanto da lexislación de réxime local como da normativa sectorial específica autonómica en materia de servizos sociais. Os servizos sociais municipais, tanto os comunitarios básicos como os específicos, traballan co obxectivo de garantir a atención das necesidades básicas do conxunto da poboación, especialmente dos colectivos con maiores dificultades de inserción, de acordo cos principios da Lei 13/2008, do 3 de decembro, de Servizos sociais de Galicia. En xeral, e como metodoloxía de traballo, prestan unha atención integral ás persoas baseada no esforzo da súa autodeterminación e a potenciación dos seus propios recursos e os do seu contorno familiar e comunitario, contando cun conxunto de prestacións entre as que se inclúen as municipais como resposta ás carencias na cobertura das necesidades sociais detectadas. Para acadar ese fin proponse a aprobación das Bases para o desenvolvemento dos procedementos aplicables para o outorgamento das axudas directas non periódicas de emerxencia para o ano 2024 e das axudas ó transporte para persoas con discapacidade, no marco xurídico definido na normativa reguladora aplicable e de acordo cos criterios normativos e regulamentarios aprobados polo Concello de Vigo de forma especifica, en relación coas axudas sociais, dentro das Bases de execución orzamentaria. As axudas que se concedan para gastos de vivenda, alimentación básica, atención sanitaria non cuberta polo sistema público de saúde, gastos persoais e de aloxamento terán necesariamente carácter temporal e extraordinario para atender situacións concretas de emerxencia social pero en ningún caso constituirán un complemento ordinario do importe das prestacións públicas (RISGA, PNC, IMV, desemprego, outras prestacións) que poidan percibirse periodicamente doutras Administracións públicas. As destinadas ó transporte das persoas con discapacidade que non poidan utilizar o transporte colectivo estarán condicionadas, en todo caso, o cumprimento dos requisitos específicos e das obrigas establecidas nestas Bases. Durante o exercicio de 2023 concedéronse con cargo a este Programa axudas por un importe total de 1081033,73 € co seguinte detalle (datos a 31.10.2023). Estas Bases teñen por obxecto fixar os criterios e regulamentar a concesión de axudas económicas con cargo ós orzamentos municipais do Concello de Vigo para atender situacións extraordinarias que poidan considerarse de emerxencia social e mellorar a mobilidade urbana das persoas afectadas por graves discapacidades. A finalidade destas axudas é a de apoiar a aquelas persoas e familias que carecen de recursos económicos suficientes para afrontar unha determinada situación de emerxencia social relacionada coa súa vivenda, coa alimentación básica das persoas integrantes da unidade familiar/de convivencia e outras situacións debidamente acreditadas de necesidade que, de non ser atendidas, poderían derivar en marxinalidade ou exclusión social. No caso das axudas de transporte (“bono-taxi”), a finalidade é favorecer o desprazamento na cidade, mediante a utilización do servizo público de taxi, a aquelas persoas afectadas de graves dificultades de mobilidade e que non poden utilizar o transporte público colectivo. En función da clase de axuda de que se trate, o seu importe poderá facerse efectivo mediante ingreso directo ós respectivos proveedores, arrendadores ou subministradores, mediante transferencia ou tarxeta social pre-pagamento ou ben, de forma excepcional, mediante cheque bancario. O aboamento das axudas de transporte (“bono-taxi”) será efectuado a través dunha tarxeta prepagamento que se entregará a cada beneficiario/a. A súas normas de utilización figuran no modelo de solicitude (Anexo II. A). O programa de prestacións non periódicas diríxese a aquelas persoas e familias que se atopan en situación de emerxencia social e que estean empadroadas no Concello de Vigo cunha antigüidade mínima de seis (6) meses. Poderá excepcionarse xustificadamente este requisito en casos singulares e urxentes como poden ser as persoas en situación de necesidade extrema, as persoas estranxeiras refuxiadas ou con solicitude de asilo en trámite ou con autorización de estancia por razóns humanitarias así como as persoas acollidas en recursos de aloxamento institucional. As destinatarias das axudas de transporte (“bono-taxi”) serán aquelas persoas con diversidade funcional que teñan recoñecida unha discapacidade que afecte gravemente á súa mobilidade, impedíndolle a utilización do transporte público colectivo. En todo caso, o Concello de Vigo poderá denegar esta subvención a aquelas persoas das que teña constancia fidedigna de que a súa situación de dependencia lles impide tamén o desprazamento en taxi. A concesión das prestacións axustarase á aplicación orzamentaria nº 2310.480.00.00 (“Axudas a familias e fondo de emerxencia desahucios”). As axudas que se concedan destinadas á adaptación dos fogares (eliminación de barreiras arquitectónicas, arranxo de deterioracións e de avarías imprescindibles para manter o uso da vivenda e/ou melloras da eficiencia enerxética da instalación), diríxense, preferentemente, a persoas que, pola súa idade ou discapacidade, teñan limitada a súa mobilidade e o gasto será contemplado na aplicación orzamentaria nº 2310.780.00.00 (“Melloras en fogares”). Non obstante, de se producir un incremento na demanda que xere un gasto superior ó previsto, modificaranse as partidas na medida en que fose necesario, sempre que existan recursos financeiros suficientes e de acordo á normativa vixente en materia orzamentaria.1º.— Ser maior de idade ou persoa menor emancipada.2º.— Residir e estar empadroado/a no Concello de Vigo cunha antigüidade mínima de seis (6) meses, agás as excepcións indicadas na base cuarta. A inscrición no Padrón Municipal de Habitantes deberá estar necesariamente actualizada.3º.— Non dispoñer de ingresos suficientes para afrontar os gastos extraordinarios derivados dunha situación de emerxencia social, debidamente acreditada.4º.— Presentar a solicitude e toda a documentación acreditativa desa situación de necesidade ou ben autorizar ó Concello de Vigo (Servizo de Benestar social) para obter das Administracións Públicas e organismos públicos e privados a información e documentos necesarios para a tramitación da mesma. Non se poderá acceder a estas axudas municipais: Tendo en conta a natureza destas axudas sociais de emerxencia (que xa non teñen a natureza de “subvencións públicas”) e a situación de necesidade das persoas destinatarias, exceptúase o requisito de acreditar o cumprimento das obrigas tributarias e coa Seguridade Social para obter a condición de beneficiario/a. Para o cómputo dos recursos económicos terase en conta a renda per cápita da unidade familiar do/a solicitante. A renda per cápita calcularase tendo en conta a totalidade dos rendementos netos derivados de: Cando se presente declaración do imposto sobre a renda das persoas físicas (IRPF) terase en conta a base impoñible xeral (435) e base impoñible de aforro (460). 1º.— Gastos de vivenda, que inclúe: Non se concederán axudas de emerxencia para sufragar os gastos de aluguer correspondentes a vivendas de protección oficial de titularidade pública.2º.— Alimentación básica, incluída a infantil, á venda en establecementos de alimentación.3º.— Gastos de atención sanitaria non cubertos polo sistema público de saúde: Gastos de atención sanitaria para a adquisición de medicinas e pagamento de débedas xeradas por este concepto, na porcentaxe non cuberta polo sistema sanitario. Gastos de atención sanitaria non cubertos polo sistema público (adquisición, reparación e adaptación de lentes, ortopedia e próteses, etc.), acreditando a súa prescripción por un médico do sistema público de saúde.4º.— Gastos persoais.5º.— Aloxamentos (pensións, cuartos, etc.) 6º.— Gastos de transporte (“bono-taxi”) para as persoas con discapacidade que non poidan utilizar o transporte público colectivo. As axudas concedidas con cargo a este Programa para gastos de vivenda, alimentación básica, atención sanitaria non cuberta polo sistema público de saúde, gastos persoais e de aloxamento, teñen carácter temporal e extraordinario para abordar situacións concretas de emerxencia social pero en ningún caso constitúen un complemento ordinario do importe das prestacións públicas que poidan percibirse periodicamente (RISGA, PNC, pensións, prestacións por desemprego.), polo que non serán atendidas as solicitudes reiteradas de axudas para os mesmos conceptos. Tampouco non poderán ser invogadas como precedente. Para as axudas que se concedan destinadas á adaptación dos fogares (eliminación de barreiras arquitectónicas, arranxo de deterioracións e de avarías imprescindibles para manter o uso da vivenda e/ou melloras da eficiencia enerxética da instalación), ata un máximo de 12.000 € por vivenda e ano. A Comisión de Valoración destas axudas estará integrada pola Xefa do Servizo (ou persoa en quen delegue) e dúas técnicas da Área de Benestar Social relacionadas con este programa de prestacións, que asumirán tamén a secretaría da mesma. Ademais, cando así o considere a Comisión, poderán formar parte dela as traballadoras sociais dos servizos sociais comunitarios básicos e/ou especificos. O procedemento de concesión destas axudas iniciarase de oficio ou por instancia da persoa interesada presentada no Rexistro xeral municipal (Praza do Rei, 1) ou por calquera dos medios indicados no artigo 16.4 da Lei 39/2015, do 1 de outubro, do Procedemento administrativo común das Admóns. Públicas. Virán acompañadas da documentación esixida e presentaranse no modelo oficial que corresponda (Anexo I / Anexo II). Estarán debidamente cubertas e asinadas pola persoa solicitante (maior de idade ou emancipada). O prazo de presentación será desde o día seguinte á publicación oficial das Bases e a convocatoria no BOPPO e ata o 31 de decembro de 2024. Así mesmo publicaranse no taboleiro electrónico de anuncios e edictos do Concello de Vigo, nas Unidades de Traballo Social (UTS) e na páxina web municipal, debendo inserirse no “Portal de Transparencia e Bo Goberno”: http://transparencia.vigo.orgCorrespóndelle ás traballadoras sociais das UTS ou programas específicos que resulten competentes en cada caso, informar, asesorar e orientar ás persoas interesadas en todo o relacionado cos requisitos, características, documentación necesaria, contías, etc. deste réxime de axudas, así como realizar posteriormente a valoración profesional de cada caso –membros da unidade familiar, problemática familiar, ingresos económicos, etc.— e remitir os seus informes á Comisión de Valoración. Unha vez recibidos os correspondentes informes por parte das traballadoras sociais, a Comisión de Valoración formulará á proposta de resolución que proceda, de concesión ou denegación, segundo principios de igualdade, obxectividade e non discriminación, axustándose a estas Bases tanto no que se refire á natureza das axudas como ás súas contías. En casos excepcionais debidamente xustificados, a profesional correspondente e a responsable do programa poderán propoñer a contía e o aboamento dunha axuda, cando a situación non permita demorarse ata o pronunciamento da Comisión de Valoración, a quen elevará dita concesión na primeira reunión que teña lugar. A Concellería de Política Social será a competente para resolver sobre a aprobación ou denegación destas axudas. Esta Resolución será notificada regulamentariamente ás persoas interesadas nos termos previstos nos artigos 40 e seguintes da Lei 39/2015, do 1 de outubro, do Procedemento administrativo común das Admóns. Públicas. Unha vez concedida a axuda, a persoa beneficiaria deberá asinar o recibín e disporá dun prazo de dez (10) días desde a recepción da mesma para presentar a xustificación perante a traballadora social da zona, mediante facturas ou documentos acreditativos do gasto realizado. Exceptúanse desta obriga os pagamentos que se realicen directamente polo Concello ás persoas arrendadoras (alugueres), entidades bancarias (cotas hipotecarias) e compañías subministradoras (luz, auga, gas, etc.) No caso das axudas de transporte (“bono-taxi”) as persoas beneficiarias deberán recoller a tarxeta prepagamento no prazo indicado nestas Bases. Estas axudas serán solicitadas polas persoas que pretendan ser usuarias ou por quen ostente a súa representación, nos supostos de menores de idade ou persoas con declaración de incapacidade. A solicitude implicará a autorización ó Concello de Vigo para que realice as actuacións de comprobación que resulten procedentes, ós efectos de verificar a información facilitada polas persoas solicitantes, a concorrencia dos requisitos esixidos e o cumprimento das obrigas da persoa beneficiaria derivadas da concesión. A solicitude, formulada segundo o modelo do Anexo II. A, irá acompañada da seguinte documentación: O Servizo de Benestar social poderá solicitar calquera outra documentación que se considere conveniente na instrución do procedemento. Por solicitude do Servizo de Benestar Social realizarase o correspondente expediente de gastos a xustificar para a execución destas axudas en relación á súa conta delegada número ES90 2080 5000 6731 1024 2616 o importe das cantidades solicitadas con cargo ás aplicacións núms.2310.480.00.00 e 2310.780.00.00. En cumprimento do Regulamento (UE) 2016/679 sobre protección de datos de carácter persoal, da Lei Orgánica 3/2018, do 5 de decembro, de Protección de datos persoais e garantía dos dereitos dixitais e das demais disposicións vixentes nesta materia, infórmase que os datos personais das persoas solicitantes, dos seus representantes e do resto dos integrantes da unidade de convivencia serán incorporados ós correspondentes ficheiros municipais baixo a responsabilidade do Concello de Vigo e ás bases de datos de xestión municipal e de Benestar social (XIESS). A finalidade da súa recollida e tratamento é a instrución do procedemento para a concesión das axudas obxecto destas Bases, a práctica das publicacións, comunicacións e notificacións de obrigado cumprimento, o seguimento e comprobación da actividade e as demais actuacións previstas na normativa reguladora aplicable. Poderán ser cedidos a outras Administracións, organismos e institucións, asumindo estas as obrigas dos responsables de tratamento de datos. Tamén poderán ser cedidos en cumprimento dun mandato legal ou xudicial e verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. A base lexitimadora do tratamento previsto reside no consentimento expreso dos/as usuarios/as e no exercicio lexítimo das competencias municipais atribuídas pola normativa de réxime local e sectorial de servizos sociais. As persoas interesadas poden exercitar os dereitos de acceso, rectificación, supresión, oposición, limitación do tratamento e portabilidade así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro (Concello de Vigo). Así mesmo, teñen dereito a presentar unha reclamación perante a Axencia Española de Protección de Datos ( www.aepd.es ). Disporán de máis información na web municipal ou contactando co delegado de protección de datos no enderezo: dpd. vigo@vigo. org Tendo en conta a natureza e obxecto destas axudas de emerxencia social a persoas sen recursos e a persoas con diversidade funcional non será obxecto de publicación a súa concesión, toda vez que a mesma estímase contraria ó respecto e salvagarda do honor e a intimidade persoal e familiar das persoas físicas en virtude do establecido na Lei Orgánica 1/1982, do 5 de maio, de protección civil do dereito ó honor, á intimidade persoal e á propia imaxe. Con todo, o Concello deberá facilitar a información procedente á AEAT (Modelo 190). En cumprimento do establecido na Base nº 38 das de execución do orzamento xeral, corresponderá á Área Benestar Social realizar os seguimentos que procedan en orde á correcta aplicacion dos fondos percibidos polos perceptores das referidas axudas, debendo emitirse informe coa periodicidade necesaria, especificando perceptores, importe da axuda, causa e finalidade, co visto e prace da Concellería delegada. Contra estas Bases e as resolucións administrativas que se adopten na súa execución poderá interpoñerse, potestativamente, recurso de reposición perante o mesmo órgano que as aprobou no prazo dun (1) mes ou, directamente, recurso contencioso-administrativo perante os xulgados do contencioso-administrativo de Vigo, no prazo de dous (2) meses. Os prazos contaranse a partir do día seguinte ó das respectivas publicacións ou notificacións oficiais. GRB/ Vigo, [data da sinatura electrónica] A XEFA DO SERVIZO DE BENESTAR SOCIAL, Asdo.: Paz Fernández Fernández O XEFE DE ÁREA DE BENESTAR SOCIAL, Asdo.: Jesús Núñez-Torrón López CONFORME: A CONCELLEIRA DA ÁREA DE GOBERNO DE POLÍTICA SOCIAL E TURISMO, (Resol. Alcaldía – Presidencia 30.06.2023; BOPPO nº 136, do 14.07.2023)